text: Seinastu árini hevur CO2-útlát og onnur útlát verið frammarlaga í kjakinum, og ein rúgva av royndum verða støðugt gjørdar at finna reinari orku. Í 2021 var nógv skrivað um royndirnar at fáa eina grønari skipaferðslu, og júst skipaferðslan er ein partur av dálkingini. Her eru brot úr nøkrum greinum, sum viðgera møguleikarnar at fáa grønari motorar/maskinur til skipaferðsluna CO2:
text: #000005
text: CO2: Smíða skip fyri 10 milliardir dollarar – útlátsfrítt
text: #000006
text: Japanska reiðarafelagið, JSA, stuðlar ætlanunum hjá stjórnini at minka CO2-útlátið til null áðrenn 2050. Reiðararnir eru samdir um at smíða skip fyri tíggju milliardir dollarar um árið fyri at røkka CO2nullinum.
text: #000007
text: Talan er um at gera hesar íløgurnar í nýggj skip við null-útláti næstu 30 árini. Japanska reiðarafelagið sigur, at limirnir í felagnum síggja tríggjar høvuðsmøguleikar: Kolevnisendurnýtslumetan, vetni/hydrogen og ammoniakk.
text: #000008
text: Til tess at koma á mál við null-útlátinum í 2050 er neyðugt at smíða 100 skip árliga, og tað fer at kosta einar 100 milliardir dollarar um árið. Reiðarafelagið í Japan metir, at neyðugt er bæði hjá skipum, sum sigla á heimshøvunum, og skipum, sum sigla fram við japonsku strondini, at vera við í hesi strembanini at endurnýggja flotan til ein reinari flota
text: #000009
text: Brunnbáturin fór beint frá handanini til arbeiðis í einum longri sáttmála fyri Nova Sea AS og Salten Aqua AS og fleiri samstarvandi alarar. skrivar, at Færøysund er soleiðis útgjørdur, at hann lýkur strangastu umhvørviskrøvini.
text: #000012
text: Báturin hevur dieselelektriska framdráttarmegi og ESSravlaðsskipan til blendingsrakstur, eins og útgerð at binda í landstreymskipanir. ESS-Ravlaðspakkin verður nýttur at taka spenningstopparnar undir rakstri fyri at minka um talið av generatorum í drift og soleiðis minka nógv um brennievnisnýtsluna.
text: #000013
text: Báturin kann eisini liggja við bryggju í styttri og longri tíðarskeið uttan at nýta generatorar – alt eftir landstreymsorkuni í havnunum. Tað minkar eisini um larmin í økinum. Báturin er sera væl útgjørdur til flutning av livandi fiski í opnari og afturlatnari skipan á ein varligan hátt, null útlát undir afturlatnum flutningi við yvirvaking, reinsing og viðgerð av øllum vatnrensli, filturskipan at reinsa vatn, UV-viðgerð av vatni inn og út úr lastarúmunum og so framvegis.
text: #000014
text: NOAH og Hagland skriva ídnaðarsøgu við ravlaðsblendings-skipinum Hagland Captain. Talan er um eitt umvælt og umbygt bulkskip, sum fer at minka eiturútlát sum NOx við 90 prosentum, tað er tað sama sum útlátið frá 84.000 persónbilum.
text: #000015
text: Hetta er heimsins fyrsta “plugin” blendings bulkskip, og er eitt ógvuliga gott dømi um eina nýggja tøkni, sum er neyðug, til vit finna aðrar nullútlátsloysnir, segði táverandi norski forsætisráðharrin Erna Solberg, tá hon vitjaði skipið í havnini í Oslo.
text: #000016
text: Í 2018 vildi tilfeingis- og umhvørvisfelagið NOAH minka útlátini frá flutningsleiðum sínum. Felagið vendi sær til eina røð av reiðaríum og fekk eina langtíðar avtalu við Hagland Shipping, sum tryggjaði íløguna.
text: #000017
text: Fyri kortum kom veðurlagsnevndin hjá ST við einari skelkandi frágreiðing, sum av álvara lýsir, hvussu stutta tíð vit hava at minka munandi um veðurlagsútlátini.
text: #000018
text: - Hetta skipið er eitt lítið, men týdningarmikið stig á leiðini. Í dag skriva vit ein nýggjan tátt í stóru ídnaðarumleggingini í Noregi og í restini av heiminum, sigur samtaksstjórin í NOAH, Anders Lægreid.
text: #000019
text: Maersk fer at royna luftbløðrur
text: #000020
text: Sum eina roynd á havinum fer A.P. Møller-Mærsk næsta ár at royna luftbløðrur undir einum bingjuskipi. Endamálið er at minka um sjógvmótstøðuna.
text: #000021
text: Tá ið skipið siglir á einum bløðru-teppi, sum verður blást út í einum jøvnum streymi undir skrokkimum, sparir tað brennievni og sostatt minkar CO2útlátið.
text: #000022
text: Tað er svenska fyritøkan Wärtsila, sum boðar frá hesum í einum tíðindaskrivi. Svenska fyritøkan upplýsir eisini, at bretska virkið ‘Silverstream Technoligies’ skal gera skipanina. Wärtsila skal seta skipanina í bingjuskipið, og sum skilst, bílegði Mærsk skipanina í mai í ár.
text: #000023
text: Seinni skrivaði Søfart, at Silverstream hevur fingið bíleggingar upp á 30 skipanir til nýbygningar frá Mærskkappingarneytanum Mediterranean Shipping (MSC).
text: #000024